அப்படி அவர் டிக்கேட் செய்வதை குறிப்பெடுத்து அதை தட்டச்சு செய்து கொடுப்பேன். பிறகு அதை படித்துக்காட்ட என்னை அழைப்பார். அப்போது ஏதோ அவரிடம் இருந்து பரிசு பெறச் செல்லும் மகிழ்ச்சியோடுதான் செல்வேன். நான் படிப்பதை அமைதியாக கேட்பார். படித்து முடித்ததும், 'எப்படி இருக்கு' என்று கேட்பார். அவர் இருக்கும் உயரத்தில் அப்படி கேட்க வேண்டும் என்ற அவசியமே கிடையாது. ஆனால் என் விருப்பத்தையும் கேட்டு தெரிந்துகொள்வார். இதெல்லாம் என் வாழ்நாளில் பெற்ற அற்புதமான அனுபவங்கள். தலைவர் அவர்கள் 'நெஞ்சுக்கு நீதி'யின் இரண்டாம் பாகத்தில் இதைப்பற்றி விரிவாக எழுதியதையுன் நான்தான் தட்டச்சு செய்தேன்.